CELEX: 62007CA0306
Language: bg
Date: 2008-12-18 00:00:00
Title: Дело C-306/07: Решение на Съда (първи състав) от 18 декември 2008 г. (преюдициално запитване от Højesteret — Дания) — Ruben Andersen/Kommunernes Landsforening som mandatar for Slagelse Kommune (tidl. Skælskør Kommune) (Информиране на работниците и служителите — Директива 91/533/ЕИО — Член 8, параграфи 1 и 2 — Приложно поле — Работници и служители, обхванати от колективен трудов договор — Понятие за временен трудов договор или за временно правоотношение)

21.2.2009   
            
            
               BG
            
            
               Официален вестник на Европейския съюз
            
            
               C 44/13
            
         Решение на Съда (първи състав) от 18 декември 2008 г. (преюдициално запитване от Højesteret — Дания) — Ruben Andersen/Kommunernes Landsforening som mandatar for Slagelse Kommune (tidl. Skælskør Kommune)
   (Дело C-306/07) (1)
   
   (Информиране на работниците и служителите - Директива 91/533/ЕИО - Член 8, параграфи 1 и 2 - Приложно поле - Работници и служители, „обхванати“ от колективен трудов договор - Понятие за „временен“ трудов договор или за „временно“ правоотношение)
   (2009/C 44/21)
   Език на производството: датски
   Препращаща юрисдикция
   Højesteret
   Страни в главното производство
   
      Ищец: Ruben Andersen
   
      Ответник: Kommunernes Landsforening som mandatar for Slagelse Kommune (tidl. Skælskør Kommune)
   Предмет
   Преюдициално запитване — Højesteret — Тълкуване на член 8, параграфи 1 и 2 от Директива 91/533/ЕИО на Съвета от 14 октомври 1991 година относно задължението на работодателя да информира работниците или служителите за условията на трудовия договор или на трудовото правоотношение (ОВ L 288, стр. 32; Специално издание на български език, 2007 г., глава 5, том 2, стр. 174) — Приложимост на колективен трудов договор, целящ транспонирането на нейните разпоредби, по отношение на работник, който не е член на една от синдикалните организации, подписали съответния договор — Право на работниците или служителите, които смятат, че са ощетени поради неизпълнението на задълженията, произтичащи от директивата
   Диспозитив
   
               1.
            
            
               Член 8, параграф 1 от Директива 91/533/ЕИО на Съвета от 14 октомври 1991 година относно задължението на работодателя да информира работниците или служителите за условията на трудовия договор или на трудовото правоотношение, трябва да се тълкува в смисъл, че допуска национална правна уредба, която предвижда, че колективен трудов договор, осигуряващ транспонирането на тази директива в националното право, се прилага по отношение на работник или служител, дори когато той не е член на нито една от синдикалните организации, подписали такъв колективен трудов договор.
            
         
               2.
            
            
               Член 8, параграф 2, втора алинея от Директива 91/533 трябва да се тълкува в смисъл, че допуска възможността работник или служител, който не е член на синдикална организация, подписала колективния трудов договор, уреждащ неговото трудово правоотношение, да се счита за „обхванат“ от този договор по смисъла на посочената разпоредба.
            
         
               3.
            
            
               Използваните в член 8, параграф 2, втора алинея от Директива 91/533 понятия „срочен [да се чете: „временен“] трудов договор или […] срочно [да се чете: „временно“] трудово правоотношение“ трябва да се тълкуват в смисъл, че се отнасят до краткосрочните трудови договори и правоотношения. При липсата на норма, приета за тази цел в законодателството на държава-членка, националните юрисдикции трябва да определят този срок за всеки отделен случай и в зависимост от особеностите на определени сектори или на определени занятия и дейности. Посоченият срок обаче трябва да се определи по начин, осигуряващ ефективна закрила на правата, които работниците и служителите притежават по силата на посочената директива.
            
         
      (1)  ОВ C 211, 8.9.2007 г.